**Csongrád Város Polgármesterétől**

Száma: 01-1046-10/2015.

**TÁJÉKOZTATÓ**

**Csongrád Város Önkormányzata Képviselő-testületének**

**2015. november 26-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2015. október 27-én**
* a Partiscum Kft. cégvezetőjével folytattunk megbeszélést Tárkányi Ferenc munkatársammal a Városháza homlokzatának garanciális javítása ügyében.
* Ugyanezen a napon a 2015. évi munkájáról adott tájékoztatást a Városellátó Intézmény a Városi Sporttelepen.
* A sajtó munkatársaival megtekintettük a Fürdőberuházást.
* **Október 28-án**
* Váci Gyulával, Horváth Lajos Felgyő község polgármesterével, dr. Szubally Brúnó aljegyző úrral, Nagy Sándorné vagyongazdálkodási ügyintézővel, Ádám Erika, a Víziközmű Társulat elnökével egyeztetés tartottunk Budapesten a szennyvízberuházás lejárt hitelszerződése ügyében.
* a Polgármesteri Hivataltól nyugállományba vonult munkatársakkal találkoztunk Cseri Gábor alpolgármester és dr. Juhász László jegyző úrral.
* **Október 29-én**
* az Alsó-Tisza Vidék Fejlesztéséért Egyesület közgyűlésén vettem részt Derekegyházán.
* **Október 30-án** Cseri Gábor alpolgármester úrral köszöntöttük a Csongrádi Fitness SE versenyzőit, akik a Spanyolországban megtartott XIII. Fit-Kid Európa-bajnokságon kiválóan szerepeltek, Ötvös Fanni aranyérmet, míg csapatversenyben ezüstérmet és 4. helyezést értek el.
* **Október 31-én** az I. és II. világháborús, valamint a hősi halottak emlékművénél tartott önkormányzatunk megemlékezést a Halottak napja alkalmából.
* **November 2-5-ig szabadságomat töltöttem.**
* **November 3-án**
* Cseri Gábor alpolgármester úr mondott köszöntőt a “Képzőművészeti Jubileumok 2015” rendezvénysorozatának záró kiállításán a Csongrád Galériában.
* Alpolgármester Úr vett részt a MARS Magyarország Kisállateledel Gyártó Kft. Bokrosi üzemében tartott térségi munkaerő piaci helyzettel kapcsolatos egyeztetésen és gyárlátogatáson.
* **November 6-án** Bársony István születésének 160. évfordulója alkalmából a szakiskola ünnepi megemlékező hetet tartott. A rendezvényen köszöntőt mondott Jakab István, az Országgyűlés alelnöke, Román István agrárszakképzésért felelős helyettes államtitkár, Farkas Sándor országgyűlési képviselő, valamint Vári László, az intézmény igazgatója,
* **November 7-én**
* Márton nap és az újbor napja alkalmából “Újbor fesztivál”-t szervezett a Szent Vince Borrend, a Városi Fúvószenekar, a Csongrádi Múzsa Művészeti Egyesület és a Művelődési Központ és Városi Galéria. Az eseményre a határon túlról is érkeztek fellépő vendégek, így Bulgáriából és Óbecséről. A rendezvényt Alpolgármester Úr nyitotta meg.
* a Magyar Irodalomtörténeti Társaság Toldy Ferenc-Díjjal ismerte el Góg János Juhász Gyula- és Váci Mihály-díjas költő közművelődésért tevékenységét a Városháza Dísztermében. Köszöntőt mondott Baranyi Ferenc Kossuth-díjas költő és Cseri Gábor alpolgármester. A díjat dr. Bengi László, a MIT főtitkára és Fábiánné dr. Szenczi Ibolya, a MIT alelnöke adták át.
* **November 9-én** arendőrség”Házhoz megyünk” elnevezésű, megelőző-vagyonvédelmi programjának csongrádi nyitórendezvényén Alpolgármester Úr vett részt a Művelődési Központ aulájában. A Csongrád Megyei Rendőrkapitányság információs pontokat állít fel városunkban, Szentesen és Kisteleken.
* **November 11-én** a CSOTERM Termálrendszer Beruházó, Fejlesztő és Szolgáltató Kft. taggyűlésén vettem részt Budapesten.
* **November 12-én**
* Fogadóórát tartottam.
* a Homokhátsági Regionális Hulladékgazdálkodási Önkormányzati Társulás Társulási Tanács ülésén vettem részt Kiskunmajsán.
* A Szociális Munka napja alkalmából tartott városi ünnepségen Uzsoki Zsuzsanna, a Szociális és Egészségügyi Iroda vezetője vette át munkájának elismeréséül Csongrád Város Szociális Díját. Polgármesteri dicséretben Vörös Tibor, Schwartz Tiborné, Justin Ilona, Maszlag Józsefné, Papp Istvánné, Nyéki Katalin, Túriné Bába Ildikó és Csobán Zoltánné részesült.
* **November 13-án**
* a Csongrádi Batsányi János Gimnázium, Szakközépiskola és Kollégium fennállásának 95. évfordulóját ünnepelte. Ez alkalomból Farkas Sándor országgyűlési képviselő, Plesovszkiné Ujfaluczki Judit tankerületi igazgató és Kiss Attila intézményményvezető mellett ünnepi köszöntő beszédet mondtam.
* Meghívást kaptunk a Szentes Városi Önkormányzat Képviselő-testületétől a Szentesi Üdülőközpontban megrendezésre kerülő Szentes-Csongrád önkormányzati találkozóra. Sajnálattal állapítottam meg, hogy képviselőtársaim közül nagyon kevesen vettek részt a sportprogramon, összesen 4 fő képviselő fogadta el a szomszédváros meghívását.
* **November 14-én**
* átadásra került az Alföld Néptáncegyüttes táncházának új épületrésze a volt Dohánysori Óvodában. A Kolozsvári utca 6. szám alatt működő táncház ezzel 2 próbateremmel és raktárral bővült. Az eseményen több képviselőtársammal vettünk részt.
* László Imre emlékére rendezett XII. nóta és népdal találkozót rendezett a Csongrádi László Imre Baráti Kör és a Röpülj Páva Kör a Művelődési Központban. Az eseményen ünnepi köszöntőt mondtam.
* **November 17-én**
* a Hét Vezér Turisztikai Egyesület elnökségi ülésén vettem részt Kisteleken.
* a képviselő-testület tagjainak az Erste Bank képviselői adtak tájékoztatást a Csongrádi Beruházó Víziközmű Társulat hitelszerződéséhez kapcsolódóan a hivatal dísztermében.
* Alpolgármester Úrral fogadtuk Gróf Károlyi Józsefet, aki a térségben működő vadásztársaságokkal szakmai beszélgetést folytatott és emellett egy vadászattal egybekötött programon is részt vett. A vadászat szervezője a Bársony István Mezőgazdasági Szakközépiskola volt.
* **November 18-án**
* a szerbiai Szabadka Város Polgármesteri Hivatala Szociális Irodájának munkatársai és a település Szociális Intézményének vezetői tettek nálunk látogatást tapasztalatszerzés céljából, illetve pályázati lehetőségükhöz kerestek partnereket.
* az Alsó-Tisza Vidék Fejlesztéséért Egyesület elnökségi ülésen vettem részt a Dózsa Gy. téri munkaszervezeti irodában.
* “Pályázati lehetőségek és egyéb finanszírozási források” címmel vállalkozói fórumot szervezett a Csongrád Megyei Kereskedelmi és Iparkamara Csongrád Kistérségi elnöksége a Galéria nagytermében, melyen köszöntőt mondtam. Murányi László, a Pénzügyi és Városfejlesztési Bizottság elnöke ismertette városunk fejlesztési elképzeléseit.
* **November 19-én** a fürdőberuházás kapcsán egyeztetést tartottunk a beruházásban érintettekkel.
* **November 20-án**
* a 451. sz. út Csongrádot elkerülő szakasza körforgalmának zöldfelületi karbantartása ügyében folytattunk egyeztetést Laczkó Zsolt és dr. Somogyi Árpád képviselő urakkal Tárkányi Ferenc munkatársammal.
* **November 22-én** ünnepi szentmisén megáldásra és átadásra került a felújított Nagyboldogasszony templom belső része. A szentmisét dr. Kovács József, a Püspök általános helynöke celebrálta. Az ünnepi szertartáson Farkas Sándor országgyűlési képviselő úr és több képviselőtársam is részt vett.
* **November 23-án**
* a Magyar Vöröskereszt Csongrád Területi Vezetősége és a Dr. Bugyi István Kórház Vérellátó Osztály kitüntetés-átadó ünnepségén köszöntöttem a többszörös véradókat.
* **November 24-én**
* a MARS Magyarország Kisállateledel Gyártó Kft. Bokrosi üzemében tettem látogatást dr. Somogyi Árpád, a Bokrosi Részönkormányzat elnökével.

Csongrád, 2015. november 25.

 Bedő Tamás

 polgármester